P6_TA(2006)0607
Burma
Resolucija Evropskega parlamenta o razmerah v Burmi
Evropski parlament,
—ob upoštevanju poročila posebnega poročevalca ZN Pinheira o razmerah na področju človekovih pravic
v Mjanmaru z dne 21. septembra 2006,
—ob upoštevanju sklepa Varnostnega sveta ZN z dne 15. septembra 2006, da uvrsti Mjanmar na svoj
dnevni red, obiska generalnega podsekretarja ZN za politične zadeve Gambarija v Burmi od 9. do12. novembra 2006 in njegovo posledično poročanje Varnostnemu svetu,
—ob upoštevanju svojih prejšnjih resolucij o Burmi, zlasti tiste z dne 17. novembra 2005 (
1),
—ob upoštevanju Uredbe Sveta (ES) št. 817/2006 z dne 29. maja 2006, ki obnavlja restriktivne ukrepe do
Burme/Mjanmaru (2),
—ob upoštevanju predsednikove izjave o Šestem azijsko-evropskem srečanju (ASEM) v Helsinkih dne 10.
in 11. septembra 2006,
—ob upoštevanju člena 115(5) svojega Poslovnika,
A. ker Državni svet za mir in razvoj (DSMR) še naprej izpostavlja prebivalstvo Burme strašnim kršitvam
človekovih pravic, kot so prisilno delo, preganjanje drugače mislečih, novačenje otrok vojakov in prisilnorazseljevanje,
B. ker se je nacionalna konvencija, ki se je prvič sestala leta 1993, da sestavi osnutek ustave, in ki je bila
velikokrat začasno ustavljena, ponovno sestala dne 10. oktobra 2006, vendar še vedno ni verodostojna,
saj v njej ni demokratično izvoljenih predstavnikov, zlasti Nacionalne lige za demokracijo (NLD) in
etničnih skupin,
C. ker je vodja NLD, dobitnica Nobelove nagrade in nagrade Saharova Aung San Suu Kyi v zadnjih 16 letih
deset let preživela v hišnem priporu, ki je nezakonit ukrep in ga vojaška hunta vsako leto podaljša,
D. ker morajo sosednje države Burme zavzeti odločnejše stališče proti zlorabam vojaškega režima v tej
državi in zahtevati, da Burma poveča spoštovanje človekovih pravic in sprejme demokracijo,
E. ker je več kot 30 % otrok, mlajših od pet let, podhranjenih, smrtnost zaradi malarije in tuberkuloze
ostaja zelo visoka, epidemija AIDS/HIV se je razširila med prebivalstvom in ker se skoraj polovica otrokprimerne starosti nikoli ne vpiše v šolo,
F. ker je vlada Burme pred kratkim zahtevala, naj Mednarodni odbor Rdečega križa zapre svojih pet uradov
v državi, ter s tem dejansko onemogočila organizaciji, da bi opravljala večino svojih nalog pomoči inzaščite civilnega prebivalstva, ki na obmejnih območjih živi v težkih razmerah,
G. ker je Burma, po Poročilu o mednarodni strategiji za nadzor nad prepovedanimi drogami za leto 2006,
druga največja svetovna proizvajalka nezakonitega opija, ter odgovorna za več kot 90 odstotkov heroina
iz jugovzhodne Azije,
1. obsoja DSMR zaradi njegovega nepopustljivega, že več kot štirideset let trajajočega zatiranja prebivalcev
Burme in ker ni naredil nobenega pomembnega koraka za demokracijo;23.12.2006 C 317 E/902 Uradni list Evropske unije
Četrtek, 14. december 2006SL
(1) UL C 280 E, 18.11.2006, str. 473.
(2) UL L 148, 2.6.2006, str. 1.
2. zavrača priznavanje legitimnosti vsakemu ustavnemu predlogu nacionalne konvencije, če ne bo vklju-
čeval NLD in drugih političnih strank; poziva nacionalno konvencijo, naj predstavi načrt za vzpostavitev
demokracije, ki bo, namesto da bi krepil moč vojske, resnično odražal želje prebivalcev Burme;
3. zahteva takojšnji in brezpogojni izpust Aung San Suu Kyi in vseh drugih političnih zapornikov, katerih
število se ocenjuje na več kot 1 100, ki jih ima DSMR zaprte;
4. obsoja nedavno zaprtje petih uradov MORK s strani vlade Burme (v mestih Mandalay, Mawlamyine,
Hpa-an, Taunggyi in Kyaing Tong), kar je organizaciji dejansko onemogočilo, da bi opravljala svoje humani-
tarno delo, ter druge ukrepe, katerih namen je bil ustrahovanje nevladnih organizacij (NVO), ki nudijo huma-nitarno pomoč; poziva vlado Burme, naj tem organizacijam dovoli delovanje brez vmešavanja in omejitev;
5. ostro obsoja okruten napad oblasti na različne velike etnične skupine, vključno z ljudstvom Karen iz
vzhodne Burme, kar je povzročilo veliko trpljenja in notranjega razseljevanja, saj je leta 2006 moralo
približno 82 000 ljudi zapustiti svoje domove v vzhodni Burmi, s tem pa se je število razseljenih ljudi
znotraj Burme povzpelo na najmanj 500 000;
6. pozdravlja misijo 2006 za ugotavljanje dejstev malezijskega zunanjega ministra Syeda Hamida Albara,
ki je bila posledica stališča enajstega srečanja na vrha Združenja držav Jugovzhodne Azije (ASEAN) prejšnjeleto in verjame, da bo to sedaj imelo za posledico strožje ukrepe držav ASEAN do vojaške hunte v Burmi;
7. poziva odločitev Mednarodne organizacije dela, da bo pred Varnostnim svetom ZN in Mednarodnim
sodiščem predstavila svoje pomisleke glede odvratne uporabe prisilnega dela s strani DSMR, in upa, da bodoti strožji ukrepi spodbudili DSMR, da to prakso spremeni;
8. priznava, da se usmerjene sankcije EU niso osredotočile na gospodarska področja, ki režimu prinašajo
znatne dohodke, in da zato doslej niso dosegle želenega učinka na osebe, neposredno odgovorne za trpljenje
burmanskega naroda; poziva Svet, naj zagotovi, da vse države članice strogo izvršujejo obstoječ e omejevalne
ukrepe;
9. poziva Svet, da razširi področje uporabe sankcij in da podaljša seznam subjektov, ki so cilj teh sankcij,
da se vključi vse ministre DSMR, namestnike, člane, podpornike in delavce, poleg njihovih družinskih članov
ter poslovnežev in drugih vidnih posameznikov, povezanih z režimom;
10. poziva Kitajsko, Indijo in druge države, ki vojaško hunto še naprej oskrbujejo z orožjem, naj prenehajo
in se pridružijo mednarodni skupnosti v njenih prizadevanjih za izboljšanje razmer v Burmi;
11. pozdravlja odločitev južnokorejskih tožilcev, da obtožijo 14 ljudi, zaposlenih pri sedmih južnokorej-
skih podjetjih, ker so domnevno oskrbovali režim v Burmi s tehnologijo in opremo za izgradnjo tovarneorožja v mestu Pyay v osrednji Burmi;
12. pozdravlja nedavno otvoritev prvega od sedmih centrov za pravno pomoč ZN, s sedežem v taborišču
Ban Mae Nai Soi na severozahodnem Tajskem, za burmanske begunce, ki živijo na sosednjem Tajskem, in v
prihodnosti pričakuje dodatne stroge ukrepe ZN proti DSMR;
13. vztraja, da mora biti vsa pomoč za Burmo dostavljena prek pravih NVO in da mora doseči ljudi, ki
jim je namenjena, pri čemer naj bo DSMR čim manj vpleten;
14. poziva Varnostni svet ZN, da sprejme obvezujočo resolucijo, ki bo zahtevala ponovno vzpostavitev
demokracije v Burmi in izpustitev vseh političnih zapornikov, vključno z Aung San Suu Kyi;
15. naroči svojemu predsedniku, naj to resolucijo posreduje Svetu, Komisiji, vladam držav članic, vladam
držav ASEAN, Nacionalni ligi za demokracijo, Državnemu svetu za mir in razvoj in generalnemu sekretarjuZdruženih narodov.23.12.2006 C 317 E/903 Uradni list Evropske unije
Četrtek, 14. december 2006SL